Thuto ya setšhaba; lekalana le le tsamaya le ruta batho ka ga tshenyetso setšhaba le go batla tshegetso. Ba diragatsa thomo ya bone ka ditshupo gape ba ka lalediwa go dira ditshupegetso. Le fa go ntse jalo, Baebele ga e tlhalose tshimo ya Edene ka tsela eo. Genesise 2:8-14 e na le dintlha di le mmalwa tse di tlhomameng malebana le lefelo leno. Le ne le le mo karolong e e kafa botlhaba ya kgaolo e e bidiwang Edene. Le ne le nosediwa ke noka e e neng ya kgaogana go nna dinoka di le nnè. Ditemana tseno di re bolelela maina a dinoka tseno tse nnè di bo di tlhalosa ka bokhutshwane gore di elelela ntlheng efe. Bakanoki ga ba bolo go batla go tlhaloganya tshedimosetso eno, mme bontsi jwa bone ba ile ba sekaseka ditemana tseno tsa Baebele gore di ba thuse go bona gore lefelo leno la bogologolo le kwa kae gompieno. Le fa go ntse jalo, ba ile ba tla ka dikgopolo tse dintsi tse di sa dumalaneng. A mme seno se raya gore tsela e Edene e tlhalosiwang ka yone, tshimo ya teng le dinoka tsa teng ga se boammaaruri kgotsa ke tlhamane?